CELEX: 32019R2219
Language: sl
Date: 2019-10-24 00:00:00
Title: Uredba Sveta (EU) 2019/2219 z dne 24. oktobra 2019 o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo

27.12.2019   
               
               
                  SL
               
               
                  Uradni list Evropske unije
               
               
                  L 333/31
               
            
         UREDBA SVETA (EU) 2019/2219
         z dne 24. oktobra 2019
         o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Svet je 23. julija 2007 sprejel Uredbo (ES) št. 894/2007 (1) o sklenitvi Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (2) (v nadaljnjem besedilu: Sporazum). Sporazum je začel veljati 29. avgusta 2011 in še vedno velja.
                  
               
                     (2)
                  
                  
                     Svet je 18. decembra 2017 Komisijo pooblastil, da začne pogajanja z Demokratično republiko São Tomé in Príncipe (v nadaljnjem besedilu: São Tomé in Príncipe) za sklenitev novega protokola o izvajanju Sporazuma.
                  
               
                     (3)
                  
                  
                     Prejšnji protokol k Sporazumu je prenehal veljati 22. maja 2018.
                  
               
                     (4)
                  
                  
                     Komisija se je v imenu Unije pogajala o novem protokolu. Po koncu pogajanj je bil 17. aprila 2019 parafiran nov protokol.
                  
               
                     (5)
                  
                  
                     Protokol o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (v nadaljnjem besedilu: Protokol) je bil v skladu s Sklepom Sveta (EU) 2019/2218 (3) podpisan 19. decembra 2019.
                  
               
                     (6)
                  
                  
                     Ribolovne možnosti iz Protokola je treba državam članicam dodeliti za trajanje njegove uporabe.
                  
               
                     (7)
                  
                  
                     Za zagotovitev čimprejšnjega začetka ribolovnih dejavnosti plovil Unije se bo Protokol začasno uporabljal od njegovega podpisa. To uredbo bi bilo zato treba uporabljati od istega datuma –
                  
               SPREJEL NASLEDNJO UREDBO:
         
            Člen 1
            Ribolovne možnosti
            Ribolovne možnosti, določene na podlagi Protokola o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo, se državam članicam dodelijo, kot sledi:
            
                        (a)
                     
                     
                        plovila za ribolov tuna s potegalko:
                        
                                    Španija:
                                 
                                 
                                    16
                                 
                                 
                                    plovil
                                 
                              
                                    Francija:
                                 
                                 
                                    12
                                 
                                 
                                    plovil
                                 
                              
                  
                        (b)
                     
                     
                        plovila s površinskim parangalom:
                        
                                    Španija:
                                 
                                 
                                    5
                                 
                                 
                                    plovil
                                 
                              
                                    Portugalska:
                                 
                                 
                                    1
                                 
                                 
                                    plovilo
                                 
                              
                  
         
            Člen 2
            Začetek veljavnosti in uporaba
            Ta uredba začne veljati dan po objavi v Uradnem listu Evropske unije.
            Uporablja se od 19. decembra 2019.
         
         
            Ta uredba je v celoti zavezujoča in se neposredno uporablja v vseh državah članicah.
            V Luxembourgu, 24. oktobra 2019
            
               
                  Za Svet
               
               
                  Predsednica
               
               A.-K. PEKONEN
            
         
         
            (1)  Uredba Sveta (ES) št. 894/2007 z dne 23. julija 2007 o sklenitvi Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (UL L 205, 7.8.2007, str. 35).
         
            (2)  UL L 205, 7.8.2007, str. 36.
         
            (3)  Sklep Sveta (EU2019/2218 z dne 24. oktobra 2019 o podpisu, v imenu Evropske unije, in začasni uporabi Protokola o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (glej stran 1 tega Uradnega lista).